Almuevennen, 1843-04-26
Den almindelige Opmærksomhed er fortiden saa afgjort henvendt paa Huusmandstandens usle borgerlige Stilling og Forfatning heri Landet, at enhver Stemme, der lyder offentlig om denne Sag, bør gjennem et Blad som nærværende bringes til den paagjældende Stands Kundskab. Vi meddele derfor her hvad Hofmann-Bang til Hofmannsgave, i en udgivet Beskrivelse af Odense Amt, har skrevet om Huusmændenes Stilling i dette Amt. Man hører strax det er en Godseier der taler, skjøndt han maaskee ikke er sig selv bevidst, at dette har havt nogen Jndflydelse paa den givne Skildring. "Af Fæstehusene svares i Almindelighed større Afgifter end af Gaardene, saaledes er en Jndfæstning af 200 Rbd. af et Huus med 4–7 Tdr. Land temmelig almindelig paa mange Steder (Gaardene svare 400800 Rbd.) foruden 52 Ugedage, Skatter og 210 Rbd. aarlig i Huuspenge, og saaledes er Forholdet paa de fleste samlede Godser, hvilket ingenlunde kan kaldes trykkende. Derimod ere de Huusmænd, der ere Fæstere under Selveierbønderne, som oftest langt mere plagede, og det synes, at det gamle Ordsprog har Ret, der siger: "Bonde er Bonde værst, saa at vistnok Huusfæsternes Stilling paa Godserne kan kaldes gylden imod Huusmændenes paa Selveiergaarden. J Vissenberg Sogn, hvor der er en stor Deel af disse sidste, kan man saaledes almindeligen antage, at der af et Huus, hvor der med Nød holdes 2 Køer, betales en Jndfæstning af 3 til 400 Rbd., med Skatter og aarligt Landgilde af 12 til 16 Rbd. Landgildet betales vel for en Deel med Arbeidsdage, men denne Maade at svare Landgilde paa bliver desto surere for Huusmanden, da Huusbonden har Leilighed til at fordre mere af ham, end Tilfældet er paa de samlede Godser; endvidere ere Arbeidsdagene sjelden ansatte til Ugedage men kun til et vist Antal aarligt, og man kan være vis paa at Huusbonden nok vil vide at kræve sine Arbeidsdage i den travleste Tid, hvorved Huusmanden gaaer glip af den høiere Dagløn og følgelig kun kan søge Erhverv paa Tider, da Arbeidslønnen er ringe. De mindre Jndsiddere i dette Sogn, som fæste en Byggeplads, paa hvilken de opføre Leer hytter, der knap see ud som menneskelige Boliger, betale ei mindre Afgifter af deres usle Tilværelse. Saaledes bortfæstedes i 1840 fra Peder Pedersens Gaard i Andebølle 6 Fag Huus med 18 Alen Haveplads for 500 Rbd. Jndfæstning, 4 Rbd. i Landgilde og 6 Arbeidsdage aarligt. J Nærheden af Odense tager man ogsaa en meget høi Afgift af saadanne smaa Pletter. Saaledes bortfæstedes 1837 af Proprietair og Stænderdeputeret Hansen til Kragsberg en Bolig med Haveplads for 200 Rbd. i Jndfæstning og 16 Rbd. i Penge; af et andet Huus med 2 Skpr. Hartkorn har han faaet 150 Rbd. i Jndfæstning og 20 Rbd. i aarlig Afgift; dog maa det bemærkes, at Nærheden af Odense giver god Leilighed til Arbeidsfortjeneste En hidtil uhørt Fremgangsmaade i Trykkefrihedssager er i disse Dage bragt i Anvendelse af Dommeren, i Lands-Over- samt Hof- og Stads-Rettens første Criminelkammer, mod dette Blads Redacteur og Udgiver, der tillige er den ansvarlige Redacteur af "Fædrelandet Denne Dommer har nemlig i et criminelt Forhør anvendt Vand og Brøds Tortur for at aftvinge Redacteuren det Svar han ønskede. Nærmere Beretning om denne voldsomme Behandling skal følge i Nr. 18.